Coba jelasin Karier dari Cara Delevingne dalam bahasa melayu dong

Delevingne pertama kali menjadi model ketika berumur sepuluh tahun dalam satu gambar editorial oleh Bruce Weber untuk Vogue Italia bersama-sama model Lady Eloise Anson. Beliau menyertai Storm Model Management pada tahun 2009 selepas ditemui oleh Sarah Doukas, pengasas Storm, yang sebelum ini menemui Kate Moss.

Pada tahun 2011, Delevingne merupakan sebahagian daripada kempen musim bunga/musim panas Burberry bersama-sama model muda British yang lain termasuk Jourdan Dunn. Ini menjalani pengambaran di pantai yang terletak di Brighton oleh Mario Testino.

Penampilan catwalk Delevingne yang pertama adalah di Minggu Fesyen London 2011, memakai koleksi musim luruh/musim sejuk Burberry Prorsum. Dunn membuka dan menutup pertunjukan dengan Delevingne merupakan yang keenam muncul. Beliau merupakan wajah kempen kecantikan Burberry bersama-sama model British Edie Campbell dan Jourdan Dunn.

Delevingne telah tampil dalam kempen pengiklanan jenama-jenama lain termasuk H&M Authentic Collection (2011), Dominic Jones Jewellery (2012), Blumarine, DKNY, Tom Ford, Yves Saint Laurent, Zara, Chanel. Beliau digambarkan oleh British Vogue sebagai "muka bintang" untuk pertunjukan musim luruh/musim sejuk musim 2012–2013, setelah muncul di catwalk untuk jenama seperti Shiatzy Chen, Moschino, Jason Wu, Oscar de la Renta, Burberry, Dolce & Gabbana, Fendi, Stella McCartney, DSquared², Lanvin, Givenchy dan Chanel.

Delevingne telah menghiasi muka hadapan Vogue UK tiga kali termasuk muka hadapan tambahan pada tahun 2011, Vogue (Korea, Australia, Brazil, Jepun, Portugal), LOVE, i-D, Russh, Jalouse, dan isu musim bunga 2013 Style.com. Sebagai tambahan, beliau adalah gadis muka hadapan isu September 2013 W'''. Beliau merupakan model ketika pertunjukan fesyen Victoria's Secret 2012 dan 2013. Beliau juga merupakan wajah kempen Chanel's Resort 2013 bersama-sama model Belanda Saskia de Brauw. Beliau juga merupakan wajah DKNY pada lewat tahun 2012.

Pada tahun 2012 dan 2014, Delevingne memenangi anugerah "Model Tahunan" di Anugerah Fesyen British.

Pada bulan Januari 2015, selepas penampilannya pada tahun 2013 dan 2014 dalam kempen-kempen, beliau diumumkan sebagai wajah baru Yves Saint Laurent Beauté. Pada 23 Januari 2015, Delevingne telah dinamakan sebagai duta baru jenama jam Switzerland TAG Heuer.

Pada 8 Jun 2015, profil Delevingne dikeluarkan daripada laman web Storm Model Management. Ia kemudiannya disahkna bahawa beliau telah memutuskan hubungan dengan pengurusan beliau untuk memberi tumpuan kepada kerjaya lakonannya. Pada bulan Julai, Delevingne mumci; dalam muka hadapan Vogue Amerika Syarikat.

Beliau kemudian, pada bulan Ogos 2015, mendedahkan bahawa satu sebab utama untuk berhenti pemodelan dan memberi tumpuan kepada bidang lakonan adalah bahawa tekanan yang menyebabkan beliau mengalami masalah kulit psoriasis.